Brett Bailey

Brett Bailey (født 1967) er en sørafrikansk skuespillforfatter, designer, teaterregissør, festivalkurator og kunstnerisk leder for gruppen Third World Bun Fight.www.thirdworldbunfight.co.za Third World Bunfights nettside Han er kurator for Sør-Afrikas eneste festival for offentlig utsmykning, Infecting the City i Cape Town. Verkene hans har blitt oppført i Europa, Australia og Afrika og han har vunnet flere priser, blant annet en gullmedalje for design på Prague Quadrennial (2007). 

 Liv 
Bailiey har utdannelse i teater fra Dasarts Master of Theatre i Amsterdam]. Han har jobbet i hele Sør-Afrika samt i Zimbabwe, Uganda, Haiti, Storbritannia og resten av Europa. Hans anerkjente ikonoklastiske dramaer, som utforsker dynamikken i den post-koloniale verdenen, inkluderer titler som  Big Dada, Ipi Zombi, iMumbo Jumbo og Orfeus. Han har gjort performance-installasjoner som Blood Diamonds: Terminal og Exhibit A: Deutsch Sudwestafrika. Han regisserte åpningsshowet ved den fjerde verdenskonferansen for kunst og kultur i 2009,  og fra 2006 til 2011 regisserte han åpningsshowene for Harare International Festival of the Arts. Han har vært kurator for Africa Centres Infecting the City siden 2008.

 Verker 
Baileys verker utforsker de mange lagene og det innviklede med det koloniale og post-koloniale Afrika. 

Baileys tidlige verker, Ipi Zombi, iMumbo Jumbo og The Prophet, er gruppert sammen under tittelen «Plays of Miracle and Wonder» (som også er tittelen på en bok om Baileys skuespill) og inkorporerer seremonier og sakramenter. Disse verkene er aggressive; Bailey bruker trommer, skrik, kniver og knust glass for å bryte ned publikums forsvar. 

Ipi Zombi ble av forfatteren Zakes Mda sagt å være «et genialt verk som viser vei til det nye sørafrikanske teateret.»

I verker som Orfeus tar Bailey et mykere spor og fremhever de blinde, glemte, knuste og stemmeløse. I Orfeus blir publikum dratt inn i en afrikansk underverden. Orfeus, og andre verker, ser på det post-koloniale og fremstiller en «råtnende, globalisert verden der ikke bare sjamanistiske ritualer, men også rørende musikk skaper en helt unik, afrikansk atmosfære.» 

Etter at det først ble fremført i Bern i Sveits i 2004, har House of The Holy Afro blitt satt opp gjentatte ganger i Europa og Australia og også i Sør-Afrika. Skuespiller og dragdiva Odidi Mfenyana spiller høyestepresten i et hellig hus, og leder forestillingen gjennom en urban kabaret som grenser til et åndelig ritual.

I medEia måtte publikum gå i stillhet i minst ti minutter før forestillingen. Publikums følelsesmessige og emosjonelle reise gjennom verkene ble fysisk manifestert i installasjonene Blood Diamonds: Terminal og Exhibit A: Deutsch Sudwestafrika.  

Exhibit A: Deutsch-Südwestafrika, satt i det etnologiske museet i Hofburg i Wien er en «meditasjon over Europas mørke, rasistiske historie i forhold til Afrika».

Til den fjerde verdenskonferansen for kunst og kultur presenterte Bailey 3 Colours, en eng-gangs forestilling med flere ulike medier. Han samarbeidet med den prisvinnende koreografen Gregory Maqoma og den kongolesiske musikeren Mapumba Cilombo. Stykket representerte kompleksiteten i interkuluturalisme, der Bailey «valgte å portrettere ulike samfunn eller kulturer symbolsk som helligdommer. Udefinerbare som de er, er våre kulturer hellige for oss. I hjertet av hver av dem gløder en unik samling av dyrebare juveler; våre myter og historier, vår arv, våre verdier og sosiale strukturer, vår kosmologi og vårt forhold til det ultimate.»

Bailey har vært kurator for Infecting the City siden 2008. Det er nå Afrikas største festival for offentlig utsmykning og finner sted på offentlige plasser i Cape Town i februar hvert år.

 Produksjoner o.l. 
 Jurymedlem på Prague Quadrennial, en internasjonale utstilling av scenografi og teaterarkitektur, (2011) 
 Kurator for Infecting the City, februar 2008 til februar 2011www.infectingthecity.com The Infecting the City website
 Skaper av åpningskonserten på Harare International Festival of the Arts (HIFA): 2006, 2007, 2008, 2009 og 2011 
 Regissør av åpningsstykket på World Summit on Arts & Culture i Johannesburg: 2009
 Skrev og regisserte et biografisk stykke om Nelson Mandela til dennes nittiårsfeiring i 2008 

 Fremføringer 
Exhibit A: lagd sammen med namibiske skuespillere og musikere. Forfatter/regissør/designer
 2010 – Wiener Festwochen og Theaterformen Festival i Braunschweig

Orfeus: forfatter/regissør/designer 
 2011 – Theaterformen Festival, Hannover
 2009 – Wiener Festwochen og nederlandske festivaler
 2007 – National Festival of the Arts (hovedprogram)
 2006 – Cape Town

macbEth: opera: regissør/designer (skrevet av Verdi) 
 2007 – Cape Town
 2002 – Pretoria
 2001 – Cape Town

House of the Holy Afro: regissør/designer
 2010 – Market Theatre Johannesburg
 2009 – Perth Festival og Adelaide Festival of the Arts, Australia. Linz' Europeisk kulturhovedstad-program og Rich Mix i London
 2008 – Sydney Festival; Zürcher Theater Spektakel
 2007 – Edinburgh Fringe Festival; Harare; Umeå
 2006 – Melbourne, Commonwealth Games
 2005 – Wiener Festwochen; Berlin; Brussel; Reunion Island
 2004 – Bern

Talking Heads: utviklet konseptet
 2008 – 2011, Infecting the City

medEia: regissør/designer (skrevet av Oscar van Woensel)
 2005 – Cape Town
 2003 – Johannesburg

Big Dada: regissør/designer/forfatter
 2005 – Wiener Festwochen; Brussel; Berlin; Johannesburg; Cape Town
 2001 – Barbican Centre, London; Amsterdam; National Festival of the Arts (hovedprogram); Cape Town

Vodou Nation: skrevet på Haiti, regissør/designer/forfatter
 2004 – London og 17 andre britiske byer

iMumbo Jumbo: forfatter/regissør/designer
 2003 – Barbican Centre, London; Cape Town
 1997 – National Festival of the Arts (hovedprogram); Johannesburg

Safari: C.G. Jung i Africa: skrevet i Uganda, regissør/forfatter/designer
 2003: Kampala, Uganda; Amsterdam, Rotterdam og 13 andre nederlandske byer

The Prophet: regissør/forfatter/designer
 1999: National Festival of the Arts (hovedprogram)

Ipi Zombi: regissør/forfatter/designer
 1998: National Festival of the Arts (hovedprogram); Cape Town; Harare

 Utmerkelser 
 2007: medEia vant en gullmedalje i design på Prague Quadrennial; 
 2004: Hederlig omtale av boken The Plays of Miracle and Wonder ved Noma-prisen
 2002: Fleur du Cap Awards/FNB Vita (Cape) award for beste skript for et sørafrikansk skuespill og beste kostymedesign for Big Dada; 
 2001: Standard Bank Young Artist of the Year for dramaet Big Dada, Fleur Du Cap's Rosalie van der Gught Award for Best Young Director;  
 1998: iMUMBO JUMBO: FNB Vita Awards for beste regissør, originalskript og design.

 Installasjoner 
 Blood Diamonds: Terminal på National Festival of the Arts
 Exhibit A: Deutsch SudwestAfrika

 Publications 
 ‘The Plays of Miracle and Wonder’  – the texts of Third World Bunfight: 2001
 Published articles in The Theatre Review (TDR) and the South African Theatre Journal (SATJ)
 Feature on Brett Bailey by Daniel Larlham in the Yale Theatre Quarterly: 2009 

 Referanser 

 Eksterne lenker 
 Third World Bunfight
 Infecting The City 
 Africa Centre

Kategori:Vinnere av Noma-prisen
Kategori:Sørafrikanske forfattere
Kategori:Fødsler i 1967